rejauldu/bengali-wikipedia huggingface dataset:
হেনরি জন অ্যাডিয়ান ডিএল (১৮ জুন ১৭৮৯ - ১১ মে ১৮৪৭) একজন ইংরেজ ব্যারিস্টার এবং রাজনীতিবিদ ছিলেন।   কর্মজীবন  অ্যাডেন ১৮১০ সালে লিঙ্কনস ইন এবং ১৮১৩ সালে ইনার টেম্পলের সদস্য হন। ১৮১৪ সালে তাকে বারে ডাকা হয়।  তিনি ১৮৩০ থেকে ১৮৩২ সাল পর্যন্ত কেমব্রিজশায়ারের জন্য যুক্তরাজ্যের সংসদের হুইগ সদস্য (এমপি) ছিলেন।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:১৮৪৭-এ মৃত্যু বিষয়শ্রেণী:১৭৮৯-এ জন্ম বিষয়শ্রেণী:অ্যাডিয়ান পরিবার
থাম্ব|লেখনী যেসব সরঞ্জাম হাত দিয়ে ব্যবহার করে কোন পৃষ্ঠতলে বর্ণ, সংখ্যা, ইত্যাদি চিহ্ন লেখা যায়, তাদেরকে লেখনী () বলা হয়। খোদাইয়ের ক্ষেত্রে পৃষ্ঠের অংশবিশেষ সরিয়ে দিয়ে বা খুঁড়ে চিহ্ন বসানো হয়। লেখকের আঙুল, হাত, কব্জি ও বাহু লেখনীটিকে নিয়ন্ত্রণ করে। লেখকের চাহিদা ও দক্ষতা এবং লিখনের উপকরণের লভ্যতা বিশ্বের বিভিন্ন সংস্কৃতিতে লেখনীর উন্নয়নকে প্রভাবিত করেছে।  প্রাচীন লেখনী পশ্চিমা বিশ্বে সবচেয়ে প্রাচীন লিখন পদ্ধতি ছিল কিউনিফর্ম ধরনের। তিন বা চার ধার বিশিষ্ট একটি সূঁচালো কাঠি নরম কাদামাটিতে চাপ দিয়ে লেখা হত এবং পরে এই কাদামাটির চাঙড়গুলিকে শুকিয়ে লেখাতে স্থায়িত্ব আনা হত। লেখনীর পরবর্তী উন্নয়ন ঘটায় গ্রিকেরা। তারা তুলি এবং হাতুড়ি-ছেনির সাহায্যে লেখা শুরু করে। প্রাচীন গ্রিক মৃৎশিল্পগুলিতে এক ধরনের ছোট গোলাকৃতি তুলিতে লেখা হত, আর প্রাচীন গ্রিক বর্ণগুলি ধাতুর হাতুড়ি ও ছেনির সাহায্যে পাথরে খোদাই করা হত। দুই ধরনের গ্রিক লেখাতেই বর্ণগুলির দাগের সরু-মোটা হেরফের দেখা যায় না। পরবর্তীরে রোমানেরা প্রশস্ত ধারবিশিষ্ট লেখনীর সাহায্যে বর্ণগুলির দাগগুলির প্রস্থে বৈচিত্র‌্য এনেছিল।  ১ম শতকের শুরুর দিকেই লেখার উদ্দেশ্য এবং পৃষ্ঠের প্রকৃতি অনুযায়ী রোমাদেরা বিভিন্ন লেখনী ব্যবহার করত। ক্ষণস্থায়ী লেখা ও বিদ্যালয়ের অনুশীলনীগুলি ধাতু বা হড়ের তৈরি সূঁচালো কলম দিয়ে মোমে আবৃত ছোট কাঠের পাটাতনে লেখা হত। কলমের সূঁচালো প্রান্ত দিয়ে মোমে আঁচড় কাটতে হত। একই কলমের অন্য ভোঁতা প্রান্তটি দিয়ে লেখা মোছামুছির কাজ চলত। অন্যদিকে স্থায়ী লেখাগুলি প্যাপিরাসে লেখা হত। সরু কলম কালিতে ডুবিয়ে প্যাপিরাসে লেখা হত। প্যাপিরাসের পৃষ্ঠতল রুক্ষ ছিল বলে এই সূঁচালো কালি কলমটি ব্যবহার করা হত। অন্যদিকে অপেক্ষাকৃত মসৃণ পৃষ্ঠদেশে যেমন প্রাণীর চামড়া থেকে প্রস্তুত পার্চমেন্ট বা প্লাস্টার বা পাথরের দেয়ালে লিখতে চেপ্টা তুলি বা প্রশস্ত ধারবিশিষ্ট কালি কলম ব্যবহার করা হত। এসময় হাতুড়ি ও ছেনির সাহায্যে শিলালিপি খোদাইয়েরও প্রচলন ছিল; এগুলিতে সরু ও প্রশস্ত দুই ধরনের রেখাই খোদাই করা হত।  বিষয়শ্রেণী:লেখনী
বেয়াট ফোইৎস (, ; জন্ম: ১১ ফেব্রুয়ারি ১৯৮৭) হলেন একজন সুইজারল্যান্ডীয় অ্যালপাইন স্কিয়ার। তিনি আন্তর্জাতিক প্রতিযোগিতার মঞ্চে অ্যালপাইন স্কিইংয়ের ডাউনহিল বিভাগে সুইজারল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  ২০০৬ সালে অ্যালপাইন স্কিইংয়ে অভিষেক করা ফোইৎস সুইজারল্যান্ডের হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ১টি স্বর্ণ পদকসহ সর্বমোট ৩টি পদক জয়লাভ করেছেন।  প্রারম্ভিক জীবন বেয়াট ফোইৎস ১৯৮৭ সালের ১১ই ফেব্রুয়ারি তারিখে সুইজারল্যান্ডের বের্নে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ফোইৎস সুইজারল্যান্ডের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি অ্যালপাইন স্কিইংয়ের পুরুষদের ডাউনহিল প্রতিযোগিতায় অংশগ্রহণ করেছিলেন। ফোইৎস ১:৪২.৬৯ সময় নিয়ে প্রতিযোগিতা সম্পন্ন করেছিলেন, যার মাধ্যমে তিনি স্বর্ণ পদক জয়লাভ করেছিলেন।  তথ্যসূত্র  বহিঃসংযোগ     বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় পুরুষ অ্যালপাইন স্কিয়ার বিষয়শ্রেণী:সুইজারল্যান্ডের অলিম্পিক অ্যালপাইন স্কিয়ার বিষয়শ্রেণী:২০২২ শীতকালীন অলিম্পিকের অ্যালপাইন স্কিয়ার বিষয়শ্রেণী:অ্যালপাইন স্কিইংয়ে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী সুইজারল্যান্ডীয় বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী সুইজারল্যান্ডীয় বিষয়শ্রেণী:অলিম্পিক রৌপ্যপদক বিজয়ী সুইজারল্যান্ডীয় বিষয়শ্রেণী:২০১৮ শীতকালীন অলিম্পিকের পদক বিজয়ী
thumb|লম্বিত সাইন তরঙ্গ তরঙ্গ সঞ্চালনকারী কোনো কণার যে কোনো মুহূর্তে গতির সম্যক অবস্থাকে তার দশা(Phase) বলা হয়। এখানে গতির সম্যক অবস্থা অর্থ হলো একটি নির্দিষ্ট মুহূর্তে কণাটির সরণ, বেগ, ত্বরণ ইত্যাদি। একই বেগে গতিশীল দুটি কণার সরণ যদি একই দিকে হয়, তাহলে বলা যায় কণা দুটি  সমদশা সম্পন্ন। একে গ্রিক বর্ণ ফাই () দিয়ে প্রকাশ করা হয়। দশা পার্থক্য হলো কোণের পার্থক্য   প্রামাণিক, মোহাম্মদ গোলাম হোসেন, উদ্দিন, দেওয়ান নাসির এবং ইসলাম, রবিউল. ২০১৯. পদার্থবিজ্ঞান প্রথম পত্র: একাদশ ও দ্বাদশ শ্রেণি. (ষষ্ঠ সংস্করণ). অক্ষর-পত্র প্রকাশনী, ঢাকা. তথ্যসূত্র  বিষয়শ্রেণী:পদার্থবিজ্ঞান বিষয়শ্রেণী:তরঙ্গ বলবিদ্যা বিষয়শ্রেণী:তরঙ্গ বলবিজ্ঞান বিষয়শ্রেণী:ভৌত রাশি
কসমস বৈজ্ঞানিক নাম Cosmos bipinnatus ও ইংরেজি নাম garden cosmos, Mexican aster। সাধারণত এটিকে কসমস বা মেক্সিকান এষ্টার বলে ডাকা হয়। এটি একটি মাঝারি আকৃতির herbaceous উদ্ভিদ। এই প্রজাতি এবং এর বিভিন্ন ধরনের জাতগুলি শীতকালীন আবহাওয়ায় উদ্যানগুলিতে আলংকারিক উদ্ভিদ হিসাবে জনপ্রিয়।Flora of North America, Cosmos bipinnatus CavanillesFlora of China, 秋英 qiu ying, Cosmos bipinnatus CavanillesAltervista Flora Italiana, Astro messicano, fiederblättriges Schmuckkörbchen, rosenskära, Cosmos bipinnatus Cav.   বিবরণ  এটি সাধারণত ২ থেকে ৪ ফুট উচ্চতা বিশিষ্ট হয়। গোলাপী, সাদা, বেগুনী রঙের হয়ে থাকে। পাতার কিনারাগুলি খাজকাটা থাকে। লম্বা ডাটা, এক বা একাধিক ফুল হয়।দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ৮০, ৮৫,  এটি অঙ্কুরোদগমে ৭ থেকে ১০ দিন সময় লাগে এবং তাপমাত্র ২৪ °C এবং এটি ফুল দেওয়া শুরু করে ৬০ থেকে ৯০ দিনের মধ্যে। এর উপযুক্ত মাটির pH ৬.০ থেকে ৮.৫ হলে ভাল হয়। পূর্ণ সূর্যালোকে এবং কিঞ্চিত ছায়াযুক্ত জায়গায়ও জন্মায়। এর সৌন্দর্যে প্রজাপতি ও কীটপতঙ্গ সহজেই আকৃষ্ট হয়। আরেকটি প্রজাতি হলো বর্ষাতি কসমস এর বৈজ্ঞানিক নাম Cosmos sulphureus।   চিত্রশালা    তথ্যসূত্র    বহিঃসংযোগ   বিষয়শ্রেণী:ফুল বিষয়শ্রেণী:উদ্ভিদ বিষয়শ্রেণী:মেক্সিকোর উদ্ভিদ বিষয়শ্রেণী:বর্ষজীবী উদ্ভিদ  ru:Космея
হ্যামিল্টন যুক্তরাজ্যের অধীনস্থ সামুদ্রিক অঞ্চল বার্মুডার রাজধানী ও প্রধান বন্দর। এটি পশ্চিম আটলান্টিক মহাসাগরের গ্রেট সাউন্ড বাহুর পূর্ব প্রান্তে বৃহত্তর বার্মুডা দ্বীপের একটি গভীর জলের পোতাশ্রয়ের (হ্যামিল্টন পোতাশ্রয়) উত্তর উপকূলে অবস্থিত। এখানে ২০১৬ সালের হিসাব অনুযায়ী ৮৫৪ জন অধিবাসী বাস করে। জনসংখ্যার বিচারে এটি বিশ্বের ক্ষুদ্রতম রাজধানী শহরগুলির একটি।  ১৭৯০ সালে ১৪৫ একর জমির উপরে ভবিষ্যৎ রাজধানী হিসেবে হ্যামিল্টন লোকালয়টিকে প্রতিষ্ঠার কাজ শুরু করা হয় ও ১৭৯৩ সালে এটিকে নথিভুক্ত করা হয়। বার্মুডার তৎকালীন গভর্নর বা প্রশাসক হেনরি হ্যামিল্টনের নামে শহরের নামকরণ করা হয়। ১৮১৫ সালে বিদ্যমান ঐতিহাসিক রাজধানী সেন্ট জর্জ শহরের পরিবর্তে হ্যামিল্টন শহরকে ঔপনিবেশিক রাজধানীর মর্যাদা দান করা হয়। ১৮৯৭ সালে এটিকে নগরী বা সিটি-র মর্যাদা দান করা হয়। ব্যবসা ও কর্মসংস্থান চাঙা করার লক্ষ্যে ১৯৫৬ সালে এর বন্দর আন্তর্জাতিক জাহাজের জন্য উন্মুক্ত (শুল্ক ও করমুক্ত) করে দেওয়া হয়।  হ্যামিল্টন বার্মুডার প্রধান বন্দরগুলির একটি। এটি দেশটির অর্থনৈতিক কেন্দ্র ও পর্যটকদের জন্য অন্যতম গন্তব্যস্থল। পর্যটন শহরটির অর্থনীতির মেরুদণ্ড। শহরের মূল সড়কের ধার ধরে অবস্থিত ঘাটে প্রমোদতরীগুলি নোঙর ফেলে। সাধারণত প্রমোদতরীতে করেই পর্যটকরা বেড়াতে আসে। এছাড়া শহর থেকে ১৩ কিলোমিটার উত্তর-পূর্বে একটি আন্তর্জাতিক বিমানবন্দর আছে।  হ্যামিল্টনের ভবনগুলি সাধারণত প্যাস্টেল রঙে রঞ্জিত থাকে। এগুলির ছাদগুলি স্থানীয় প্রবাল দিয়ে তৈরি ও সাদা রঙে রঞ্জিত। চার্চ স্ট্রিট সড়কে নব্য-গোথিক স্থাপত্যশৈলীতে নির্মিত একটি বড় মহাগির্জা বা ক্যাথেড্রাল (১৯১১ সালে প্রতিষ্ঠিত) আছে। এর কাছেই সেশন্‌স হাউস ভবনে সংসদ, সর্বোচ্চ আদালত এবং বিচার বিভাগীয় কার্যালয়গুলি অবস্থিত। পার-লা-ভিল উদ্যানে বার্মুডা গ্রন্থাগার ও ঐতিহাসিক সমিতি জাদুঘরটি দাঁড়িয়ে আছে। নগরভবনে একটি শিল্পকলা প্রদর্শনী কক্ষ আছে। প্রাচীন হ্যামিল্টন দুর্গ ও এর প্রতিরক্ষা প্রাচীরগুলিও দর্শনীয়। বার্মুডার সামরিক স্থাপনাগুলিও হ্যামিল্টনে অবস্থিত। শহরের পূর্বে প্রস্পেক্ট ক্যাম্প নামক স্থানে ব্রিটিশ সেনাবাহিনীর রক্ষীসেনাদের প্রধান কার্যালয়টি অবস্থিত। অতীতে হ্যামিল্টনের ভবনগুলির উচ্চতার উপরে কড়াকড়ি থাকলেও বর্তমানে বহুতল উচ্চ ভবন নির্মাণের অনুমোদন দেওয়া হয়েছে। ফলে শহরের চেহারা পাল্টাতে শুরু করেছে।  বিষুবরেখা থেকে বেশ উত্তরে ৩২ ডিগ্রি উত্তর অক্ষাংশে অবস্থিত হলেও উপসাগরীয় সমুদ্রস্রোত ও আটলান্টিক মহাসাগরের প্রভাবের কারণে এখানকার জলবায়ু অপেক্ষাকৃত উষ্ম ও মৃদু প্রকৃতির। গ্রীষ্মকালগুলি উষ্ণ ও আর্দ্র; শীতকাল বলতে কিছু নেই। সারা বছরই বৃষ্টিপাত হয়, কোনও শুষ্ক মৌসুম নেই।  চিত্র প্রদর্শনী  তথ্যসূত্র   বহিঃসংযোগ    The Corporation of Hamilton municipal government website  Hamilton Bermuda From Bermuda Attractions  City of Hamilton  Bermuda Island.net's detailed History  City of Hamilton  বিষয়শ্রেণী:ব্রিটিশ সামুদ্রিক অঞ্চলের রাজধানী বিষয়শ্রেণী:উত্তর আমেরিকার রাজধানী বিষয়শ্রেণী:বার্মুডার পৌরসভা বিষয়শ্রেণী:১৭৯০ সালে প্রতিষ্ঠিত জনবহুল স্থান বিষয়শ্রেণী:বার্মুডার জনবহুল স্থান বিষয়শ্রেণী:১৭৯০-এ উত্তর আমেরিকাতে প্রতিষ্ঠিত
নিকেলোডিয়ন ৩ থেকে ১৪ বছরের শিশুদের লক্ষ্য করা একটি নিউজিল্যান্ডভিত্তিক শিশুতোষ চ্যানেল ছিল। চ্যানেলটির উদ্বোধন হ​য় ২০০৬ সালের ১ আগস্টে এবং স্কাই টেলিভিশন চ্যানেল ০৪১ এ উপলব্ধ ছিল। চ্যানেলটি ২০১০ সালের ৩০ নভেম্বরে বন্ধ হয়ে যায়, এবং নিউজিল্যান্ড অনুষ্ঠানসূচীটি টাইমশিফ্ট ফিড হিসেবে নিকেলোডিয়ন অস্ট্রেলিয়াদ্বারা পরিচালনা করা হয়। সহকর্মী ভায়াকম চ্যানেল এমটিভি নিউজিল্যান্ডের সাথে ভাগ করে চ্যানেলটি অকল্যান্ডে অবস্থিত ছিল।  ইতিহাস পটভূমি ২০০০ সালের জানুয়ারি মাসে সিঙ্গাপুর থেকে সম্প্রচারিত নিকেলোডিয়নের দক্ষিণ-পূর্ব এশীয় ফিডটি নিউজিল্যান্ডে স্কাই ডিজিটাল এবং ইউএইচএফ দর্শকদের কাছে উপলব্ধি করা হ​য়।  বন্ধ​ এনজিপিএর অনুযায়ী এমটিভি নেটওয়ার্কস নিউজিল্যান্ড (যা নিকেলোডিয়ন, এমটিভি, এবং কমেডি সেন্ট্রাল নিয়ে গঠিত) ২০১০ সালের সেপ্টেম্বরে ঘোষণা দেয় যে ১ ডিসেম্বরে উনারা নিউজিল্যান্ডে কার্যক্রম বন্ধ করবে, সাথে নেটওয়ার্কের কার্যক্রম এমটিভি নেটওয়ার্কস অস্ট্রেলিয়ার সিডনি দপ্তরের থেকে চলতে থাকবে। এটির মানে নিউজিল্যান্ডে ভায়াকমের চ্যানেলের কার্যক্রম অস্ট্রেলিয়ার থেকে তত্ত্বাবধান হবে, সাথে উভয় নিক জুনিয়র এবং এমটিভি ক্লাসিক নিউজিল্যান্ডে উদ্বোধন হওয়ার ঘোষণা দেওয়া হয়।  ২০১০ সালের ১ ডিসেম্বরে নিকেলোডিয়নের অস্ট্রেলীয় সংস্করণ নিউজিল্যান্ড ফিডটিকে প্রতিস্থাপন করে।   লোগোর ইতিহাস   আরও দেখুন  এমটিভি (নিউজিল্যান্ড)  তথ্যসূত্র   স্কাই টিভি ঘোষণা   নিকেলোডিয়ন নিউজিল্যান্ডের উদ্বোধনী আয়োজন   নিউজিল্যান্ড বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:শিশুতোষ টেলিভিশন নেটওয়ার্ক বিষয়শ্রেণী:২০১০-এ বিলুপ্ত টেলিভিশন চ্যানেল ও স্টেশন বিষয়শ্রেণী:নিউজিল্যান্ডের বিলুপ্ত টেলিভিশন চ্যানেল বিষয়শ্রেণী:নিউজিল্যান্ডের ইংরেজি ভাষার টেলিভিশন স্টেশন বিষয়শ্রেণী:২০০৬-এ নিউজিল্যান্ডে প্রতিষ্ঠিত বিষয়শ্রেণী:২০১০-এ নিউজিল্যান্ডে বিলুপ্ত
শামসউদ্দিন মোজাফফর শাহ (শাসনকাল ১৪৯০-৯৪) ছিলেন বাংলার একজন হাবশি সুলতান। তার মূল নাম ছিল সিদি বদর। তিনি প্রথমে বালক সুলতান দ্বিতীয় মাহমুদ শাহের অভিভাবক হাবাশ খান ও পরে সুলতানকে হত্যা করেন। তিনি শামসউদ্দিন মোজাফফর শাহ উপাধি গ্রহণ করে ক্ষমতারোহণ করেন। ১৪৯৪ সালে তার উজির সাইদ হুসাইনের নেতৃত্বাধীন বিদ্রোহীদের হাতে নিহত হন। উজির আলাউদ্দিন হোসেন শাহ নাম গ্রহণ করে ক্ষমতারোহণ করেন। ইন্দো-পারসিয়ান ইতিহাসবিদরা তাকে একজন অত্যাচারী হিসেবে বর্ণনা করেছেন যার অত্যাচার অভিজাত ও সাধারণ প্রজাদের শত্রুভাবাপন্ন করে তুলেছিল।Majumdar, R.C. (ed.) (2006). The Delhi Sultanate, Mumbai: Bharatiya Vidya Bhavan, p.215  আরও দেখুন বাংলার শাসকগণ বাংলার ইতিহাস বাংলাদেশের ইতিহাস ভারতের ইতিহাস  তথ্যসূত্র  বিষয়শ্রেণী:হাবশি রাজবংশ বিষয়শ্রেণী:১৪৯৪-এ মৃত্যু
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  মেরাজ (আলাপ) ১৬:০১, ২৯ ডিসেম্বর ২০১৮ (ইউটিসি) নীলু দাস   – (অপসারণের প্রস্তাবনা দেখুনলগ দেখুন) () একজন সাধারণ ব্যক্তি যার কোন পুরষ্কার বা সম্মাননা নেই। তার কোন গ্রন্থ নেই। বিখ্যাত কোন ব্যক্তি নন। বিশ্বকোষে স্থান পাওয়ার কোন কারন দেখি না।  একজন মহাপুরুষ  (আলাপ) ১৪:২৬, ২২ ডিসেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
বালিহাঁস () অ্যানাটিডি গোত্রের একটি গণের নাম। এরা ছোট আকারের হাঁস; রাজহাঁসের মত খাটো ঠোঁট, যা গোড়া থেকে ক্রমান্বয়ে সামনে সরু; নাসিকা ছোট ও ডিম্বাকার; পা খাটো; ডানা সুচালো; লেজ গোলাকার; পুরুষ ও স্ত্রী হাঁসের চেহারায় পার্থক্য আছে।জিয়া উদ্দিন আহমেদ ও অন্যান্য সম্পাদিত; বাংলাদেশ উদ্ভিদ ও প্রাণী জ্ঞানকোষ, বাংলাদেশ এশিয়াটিক সোসাইটি; খণ্ড- ২৬; পৃষ্ঠা-২০। পৃথিবীতে এই গণে ৩টি প্রজাতি রয়েছে; বাংলাদেশে এদের ১টি প্রজাতি দেখতে পাওয়া যায়।  এদের প্রজাতিগুলো হলো:   সবুজ বালিহাঁস (Nettapus pulchellus) - অস্ট্রেলিয়ার উত্তরাংশে এবং নিউ গিনির  দক্ষিণাংশে বসবাস।  ধলা বালিহাঁস (Nettapus coromandelianus) - দক্ষিণ-পূর্ব এশিয়ায় বসবাস।  আফ্রিকার বালিহাঁস (Nettapus auritus) - আফ্রিকার সাহারা অঞ্চলে বসবাস।   তথ্যসূত্র    অতিরিক্ত পাঠ      বহিঃসংযোগ   Species text in The Atlas of Southern African Birds.  বিষয়শ্রেণী:হাঁস বিষয়শ্রেণী:পাখির গণ বিষয়শ্রেণী:নেট্টাপাস
হ্যাজেল পারফেক্ট (আনুমানিক ১৯২৭ - ৮ জুলাই ২০১৫)  ছিলেন একজন ব্রিটিশ গণিতবিদ। তিনি গুচ্ছ-বিন্যাসতত্ত্বে বিশেষজ্ঞ ছিলেন।   অবদান  পারফেক্ট গ্যামোয়েড আবিষ্কারের জন্য পরিচিত। তিনি  লিওন মিরস্কির সাথে দ্বিগুণ স্টোকাস্টিক ম্যাট্রিক্সের উপর তার কাজ করেছিলেন।   তার বিখ্যাত তিনটি বই "টপিক্স ইন জ্যামিতি",   "টপিক্স ইন অ্যালজেব্রা",   এবং "ইন্ডিপেন্ডেন্স থিওরি ইন কম্বিনেটরিকস"।  পাভেল আলেকজান্দ্রভের বই অ্যান ইন্ট্রোডাকশন টু দ্য থিওরি অব গ্রুপস (হাফনার, ১৯৫৯) এর অনুবাদক (পূর্ববর্তী জার্মান অনুবাদ থেকে) হিসাবে তিনি পরিচিত।   পারফেক্ট-মিরস্কি সমস্যা (যার নামকরণ করা হয়েছে পারফেক্ট এবং লিওন মিরস্কির নামে) দ্বিগুণ স্টোকাস্টিক ম্যাট্রিক্সের আইজেন মান দ্বারা গঠিত জটিল সমতলের অঞ্চলের ভিত্তিতে প্রবর্তিত।  পারফেক্ট এবং মিরস্কি অনুমান করেছিলেন যে  এই অঞ্চলের ম্যাট্রিক্স হল নিয়মিত বহুভুজের মিলন যা পর্যন্ত  পক্ষ, প্রতিটি ডিগ্রি পর্যন্ত ঐক্যের শিকড় থাকা  শীর্ষবিন্দু হিসেবে। পারফেক্ট এবং মিরস্কি তাদের অনুমান প্রমাণ করেছেন  ; পরবর্তীতে এটি সত্য বলে প্রমাণিত হয়েছিল  এবং মিথ্যা , কিন্তু  বৃহত্তর মানের জন্য সত্য হয়।   শিক্ষা ও কর্মজীবন  পারফেক্ট ১৯৪৯ সালে ওয়েস্টফিল্ড কলেজ ( লন্ডন বিশ্ববিদ্যালয়ের মহিলাদের জন্য একটি সাংবিধানিক কলেজ) থেকে স্নাতকোত্তর ডিগ্রি অর্জন করেন। এখানে তিনি "দ্য রিডাকশন অফ ম্যাট্রিক্স টু ক্যানোনিকাল ফর্ম" শীর্ষক একটি অভিসন্দর্ভ করেছিলেন। ১৯৫০-এর দশকে, পারফেক্ট সোয়ানসি বিশ্ববিদ্যালয় কলেজের একজন প্রভাষক ছিলেন; তিনি আলেকজান্দ্রভের বইয়ের অনুবাদে তৎকালীন সোয়ানসি ভ্রমণকারী গর্ডন পিটারসেনের সাথে সহযোগিতা করেছিলেন। তিনি ১৯৬৯ সালে লন্ডন বিশ্ববিদ্যালয় থেকে পিএইচডি সম্পন্ন করেন; তার গবেষণাপত্রের বিষয় ছিল "স্টাডিজ ইন ট্রান্সভার্সাল থিওরি উইথ পার্টিকুলার রেফারেন্স টু ইন্ডিপেন্ডেন্স স্ট্রাকচারস অ্যান্ড গ্রাফস" ।  তিনি শেফিল্ড বিশ্ববিদ্যালয়ে গণিতের পাঠক হন।    তথ্যসূত্র   বিষয়শ্রেণী:১৯২৭-এ জন্ম বিষয়শ্রেণী:২০১৫-এ মৃত্যু
গদর আন্তর্জাতিক বিমানবন্দর পাকিস্তান -এর দক্ষিণ-পশ্চিম অংশের বেলুচিস্তান প্রদেশের গদর জেলা এর প্রধান শহর ও বন্দর নগরী গদর শহরের অবস্থিত একটি আন্তর্জাতিক বিমানবন্দর। এই বিমানবন্দরটি বেলুচিস্তান প্রদেশের প্রধান বিমানবন্দর। গদর শহরের বিমান পরিসেবা প্রদান করে এই বিমানবন্দরটি। এছাড়া এটি সমগ্র বেলুচিস্তান প্রদেশেরও বিমান পরিবহন করে।  অবস্থান গদর আন্তর্জাতিক বিমানবন্দ'টি ২৫.১৪ উত্তর ও ৬২.১৯ পূর্বে অবস্থিত। সমুদ্র সমতল থেকে বিমানবন্দরটির উচ্চতা । গদর শহরের কেন্দ্র থেকে এটি  দূরে অবস্থিত। করাচি বিমানবন্দর থেকে এর দূরত্ব ৩৫০ কিলোমিটারের বেশি। এই বিমানবন্দরের সবচেয়ে কাছের বিমানবন্দর হল টুরবাট।  ইতিহাস ১৯৪৭ সালে পাকিস্তান নতুন রাষ্ট্র হিসাবে স্বাধিনতা পায়।এর পর দেশটি তার যোগাযোগ ব্যবস্থার উন্নয়নের জন্য ১৯৫০ সালে গদরে একটি বিমানবন্দর গড়ার প্রস্তাব রাখা হয় পাকিস্তান সরকার থেকে। এর পর ১৯৫৮ সালে বিমানবন্দরটি নির্মাণের চুক্তি সমপর্ন হয়। ১৯৬৬ সাল থেকে গদর বিমানবন্দর থেকে বিমান পরিসেবা চালু হয়।১৯৮৪ সালে বিমানবন্দরটির টার্মিনাস নির্মাণ করা হয় ও আধুনিকর কার হয়। এর পর ২০০৮ সালে বিমানবন্দরটির আবার উন্নয়ন ঘটানো হয়। বিমানবন্দরটি বর্তমানে পাকিস্তানের  প্রথম সারির আন্তর্জাতিক বিমানবন্দর। এই বিমানবন্দর থেকে পাকিস্তান ইন্টারন্যাশনাল এয়ারলাইন্স এর মত বিমান পরিবহন সংস্থা বিমান পরিসেবা প্রদান করে। ২০১৫ সালে পাকিস্তান ও চিনের মধ্যে মৌ-স্বাক্ষর হয়েছে এই বিমানবন্দরটিকে নতুন ভাবে গড়ে তুলার জন্য যা বিমানবন্দরটির পরিসেবা ও গুরুত্ব বৃদ্ধি করবে। এটি আধুনিকরন করা হচ্ছে চীন-পাকিস্তান অর্থনৈতিক করিডর  এর অঙ্গ হিসাবে।  যাত্রী পরিবহন বিমানবন্দরটি থেকে প্রধানত বিমান পরিবহন চালায় পাকিস্তান ইন্টারন্যাশনাল এয়ারলাইন্স। এছাড়া এখান থেকে পাকিস্তান এভিয়েশন ওমান এয়ার, এয়ারবুল্ট এর মত বিমান পরিবহন সংস্থা বিমান পরিসেবা প্রদান করে। বিমানবন্দরটি বিমান পরিবহন দ্বারা করাচি, লাহর, আবু ধাবি, মস্কট ও কুয়েটা এর মত শহরের সঙ্গে যুক্ত। ২০১৫ সালে বিমানবন্দরটি ৮,৫০৮ জন যাত্রী পরিবহন করেছে। এই সময়ে বিমানবন্দরটিতে ৪২৬ টি বিমান চলাচল করেছে। এই বিমনবন্দর থেকে শাহেন এয়ার করাচি,জেদ্দাহ,মদিনা,দুবাই ও রিয়াদে বিমান পরিচাললনা করে। টাবন এয়ার মাশহাদে বিমানবন্দরের সঙ্গে বিমান পরাচালনা করে।  গন্তব্য ও বিমান পরিবহন সংস্থা  বিমান পরিবহন সংস্থা  গন্তব্য  তথ্য পাকিস্তান ইন্টারন্যাশনাল এয়ারলাইন্স  করাচি, মস্কট, টুরবাট     পরিকাঠামো বিমানবন্দরটির একটি মাত্র রানওয়ে রয়েছে। রানওয়েটির দৈর্ঘ্য ১৫১২ মিটার। ফলে বিমানবন্দরটিতে ছোট থেকে মাঝকরি মাপের বিমান চলাচল করতে পারে। এটি বড় বিমান যেমন বোরিং ৭৩৭ বা বোরিং ৭৭৭ এর পক্ষে উপযুক্ত নয়। বর্তমানে এখানে টার্মিনাস বা প্রান্তিকের উন্নয়ন হয়েছে। এছাড়া গদর শহরের কেন্দ্রীয় অংশের সঙ্গে বিমানবন্দরটিকে যুক্ত করতে নির্মাণ করা হচ্ছে গদর উপকূলীয় এক্সপ্রেসওয়ে। এটি শহর থেকে বিমানবন্দরের যাত্রী পরিবহনের সময় কমাবে। ফলে বিমান যাত্রীরা এতে উপকৃত হবেন।  আরও দেখুন  মুলতান আন্তর্জাতিক বিমানবন্দর  কুয়েটা আন্তর্জাতিক বিমানবন্দর  জিন্নাহ আন্তর্জাতিক বিমানবন্দর  তথ্যসূত্র  বহিঃসংযোগ  বিষয়শ্রেণী:পাকিস্তানের বিমানবন্দর বিষয়শ্রেণী:গোয়াদার জেলা
কুলাসেকারা মুদিয়েনসেলাগে দীনেশ নুয়ান কুলাসেকারা (; জন্ম: ২২ জুলাই, ১৯৮২) নিত্তামবুয়া এলাকায় জন্মগ্রহণকারী শ্রীলঙ্কান ক্রিকেটার। আন্তর্জাতিক ক্রিকেট অঙ্গনে শ্রীলঙ্কা জাতীয় ক্রিকেট দলের অন্যতম সদস্য কুলাসেকারা মূলত ফাস্ট-মিডিয়াম বোলাররূপে খেলায় অংশগ্রহণ করে থাকেন। গামপাহা এলাকাধীন বন্দরনায়েকে কলেজের সাবেক ছাত্র নুয়ান কুলাসেকারা একসময় বিশ্বের ১নং ওডিআই বোলার ছিলেন।   খেলোয়াড়ি জীবন  ১৮ নভেম্বর, ২০০৩ তারিখে ডাম্বুলায় অনুষ্ঠিত ইংল্যান্ড ক্রিকেট দলের বিপক্ষে একদিনের আন্তর্জাতিকে অভিষেক ঘটে তার। তিনি ১৯ রানের বিনিময়ে ২ উইকেট লাভ করেন ও অন্যান্য বোলাররা সহায়তা করলে ইংল্যান্ড দল মাত্র ৮৮ রানে অল-আউট হয়। এরপর ব্যাটিংয়ে নেমে শ্রীলঙ্কা ১৪ ওভারেরও কম বল খেলে ১০ উইকেটের ব্যবধানে বিশাল বিজয় অর্জন করে।  টেস্ট ক্রিকেটে অভিষিক্ত হন ৪ এপ্রিল, ২০০৫ তারিখে। নিউজিল্যান্ডের নেপিয়ারে অনুষ্ঠিত টেস্ট খেলায় নিউজিল্যান্ড ক্রিকেট দলের বিপক্ষে তিনি একটিমাত্র উইকেট দখল করেন ও শূন্য রানে আউট হয়েছিলেন। খেলাটি ড্র হয়েছিল। মে, ২০০৬ তারিখে তিনি তার প্রথম টেস্ট অর্ধ-শতক করেন লর্ডসে ইংল্যান্ডের বিপক্ষে। ৫ম দিনে তার দায়িত্বশীল ব্যাটিংয়ে শ্রীলঙ্কা পরাজয়বরণ থেকে রক্ষা পায়।  ২০১১ সালে ইন্ডিয়ান প্রিমিয়ার লিগের চেন্নাই সুপার কিংস কর্তৃপক্ষ ১,০০,০০০ মার্কিন ডলারের বিনিময়ে তার সাথে চুক্তিতে আবদ্ধ হয়।   অর্জনসমূহ  ৭২৭ র‌েটিং নিয়ে ২০০৯ সালে কয়েকমাসের জন্য আন্তর্জাতিক ক্রিকেটে বিশ্বের ১নং বোলাররূপে আসীন ছিলেন। বর্তমানে তিনি একদিনের আন্তর্জাতিক ও টুয়েন্টি২০ আন্তর্জাতিক - উভয় ধরনের ক্রিকেটেই ষষ্ঠ অবস্থানের রয়েছেন উইকেটের ভিতরে ও বাইরে সুইং বোলিংয়ের জন্যে। ১৮ জানুয়ারি, ২০১৩ তারিখে ব্রিসবেনে অনুষ্ঠিত তৃতীয় একদিনের আন্তর্জাতিকে অস্ট্রেলিয়া ক্রিকেট দলের বিপক্ষে প্রথমবারের মতো পাঁচ উইকেট লাভ করেন। ২২ রানের বিনিময়ে পাঁচ উইকেট লাভ তার সেরা বোলিং পরিসংখ্যান।  অন্যদিকে, ২ মার্চ, ২০১২ তারিখে মেলবোর্ন ক্রিকেট গ্রাউন্ডে অনুষ্ঠিত একদিনের আন্তর্জাতিকে অস্ট্রেলীয় ডেন ক্রিশ্চিয়ানের এলবিডব্লিউতে হ্যাট্রিক পূর্ণের সর্বশেষ শিকারে পরিণত হন তিনি।"12th Match: Australia v Sri Lanka at Melbourne, Mar 2, 2012"। ক্রিকইনফো। সংগৃহীত 2 March 2012। দলীয় সঙ্গী থিসারা পেরেরা, সচিত্র সেনানায়েকেও এ হ্যাট্রিক পূর্ণের সাথে জড়িত ছিলেন।   তথ্যসূত্র    বহিঃসংযোগ        বিষয়শ্রেণী:শ্রীলঙ্কান ক্রিকেটার বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:নর্থ সেন্ট্রাল প্রভিন্সের ক্রিকেটার বিষয়শ্রেণী:কন্দুরাতার ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:বাসনাহিরা নর্থের ক্রিকেটার বিষয়শ্রেণী:কোল্টস ক্রিকেট ক্লাবের ক্রিকেটার বিষয়শ্রেণী:গালে ক্রিকেট ক্লাবের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:কুমিল্লা ভিক্টোরিয়ান্সের ক্রিকেটার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৮:১৪, ৩০ আগস্ট ২০২৩ (ইউটিসি) ইধিকা পাল   – (অপসারণের প্রস্তাবনা দেখুনলগ দেখুন) () উল্লেখযোগ্যতা। WP:ENT পূরণ করছেনা। ‍~ কাপুদান পাশা (বার্তা - অবদান) ০৮:১২, ২৪ আগস্ট ২০২৩ (ইউটিসি)   প্রস্তাবনা অনুযায়ী। ~ Deloar Akram (আলাপ • অবদান • লগ) ১৭:১১, ৩০ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইসলামী সালাফি জোট ( : التجمع الإسلامي السلفي খালেদ আল-সুলতান বিন এসার নেতৃত্বে কুয়েতের একটি সালাফি রাজনৈতিক দল। এটি ১৯৮১ সালে প্রতিষ্ঠিত হয়। কুয়েত জাতীয় পরিষদের ৫০ জন নির্বাচিত সদস্যের মধ্যে তিনটি আসন ২০১৩ সালের নির্বাচন থেকে ইসলামিক সালাফি জোটের অন্তর্গত।  ফেব্রুয়ারী ২০১২ সালের সাধারণ নির্বাচনে ইসলামিক সালাফি জোট চারটি আসন দখল করতে সক্ষম হয় এবং আরও ছয়টি একই ধারণার লোকেরা দখল করে নেয়।   দর্শন   জোট রাজনৈতিক দল ও বিক্ষোভের বিরুদ্ধে। এটি সাবাহ পরিবারের সমালোচনামূলক।  ইসলামী সালাফি জোট বিশ্ববিদ্যালয়ে লিঙ্গের মধ্যে বিচ্ছিন্নতা, মিশ্র খেলাধুলা, নাচ এবং লাইভ মিউজিকের উপর নিষেধাজ্ঞার জন্য আইন প্রবর্তন করতে সক্ষম হয়েছে।   তথ্যসূত্র   বিষয়শ্রেণী:কুয়েতের রাজনৈতিক দল বিষয়শ্রেণী:সালাফি আন্দোলন বিষয়শ্রেণী:উগ্র ডানপন্থী রাজনৈতিক দল বিষয়শ্রেণী:১৯৮১-এ কুয়েতে প্রতিষ্ঠিত
মো. কেরামত আলী জামে মসজিদ বাংলাদেশের মৌলভীবাজার জেলার কমলগঞ্জ উপজেলার কেরামত নগরে অবস্থিত একটি মসজিদ। ষাটের দশকে মুঘল স্থাপত্যের অনুকরণে নির্মিত তিন গম্ভুজবিশিষ্ট আকর্ষণীয় ‘মো. কেরামত আলী জামে মসজিদ’টির প্রতিষ্ঠাতা প্রখ্যাত রাজনীতিবিদ  ও দানশীল ব্যক্তিত্ব আলহাজ্ব মো. কেরামত আলী।  ইতিহাস thumb|মো. কেরামত আলী  জামে মসজিদের প্রধান ফটক ১৯৬৭ সালে মো. কেরামত আলী জামে মসজিদটি নির্মাণ করেন প্রখ্যাত রাজনীতিবিদ  ও দানশীল ব্যক্তিত্ব আলহাজ্ব মো. কেরামত আলী। পরবর্তীতে তাঁর নামানুসারেই মসজিদটির নামকরণ করা হয়।  স্থাপত্যশৈলী thumb|মো. কেরামত আলী জামে মসজিদের সম্মুখভাগ মসজিদটির মধ্যখানে একটি বড় গম্ভুজ ও দু’পাশে অপেক্ষাকৃত দুটি ছোট গম্ভুজ এবং চারপাশের চার কোণায় চারটি লম্বাকৃতির সুউচ্চ মিনার রয়েছে। মূল্যবান ইরানি পাথর দ্বারা নির্মিত মসজিদের গম্বুজের কারুকাজ কালের পরিক্রমায় হারিয়ে গেলেও অত্যাধুনিক মোজাইক ও মার্বেল পাথর দ্বারা নির্মিত মসজিদের ভেতর ও বাইরের বেশিরভাগ কারুকাজ-নকশা এখনও বর্তমান । এছাড়াও মসজিদ সংলগ্ন ইমাম-মুয়াজ্জিনদের থাকার জন্য মনোরম কোয়ার্টার, বড় পুকুর ঘাট ও অজুখানা বিদ্যমান রয়েছে।  thumb|মো. কেরামত আলী জামে মসজিদের গম্বুজের ভেতরের অংশ thumb|মো. কেরামত আলী জামে মসজিদের ভেতরের অংশ মুঘল স্থাপত্যের অনুকরণে নির্মিত এমন আকর্ষণীয় মনোমুগ্ধকর ও ব্যয়বহুল নির্মাণশৈলী মসজিদের সৌন্দর্যবর্ধনের পাশাপাশি একক স্বতন্ত্র বৈশিষ্ট প্রকাশ করে। এই মসজিদে একসাথে সালাত আদায় করতে পারেন সহস্রাধিক মানুষ।  পর্যটক এই মসজিদে জুম’আর দিন শতশত মানুষ সালাত আদায় করতে দূর-দূরান্ত থেকে ছুটে আসেন। আবার অনেকে মসজিদটির সৌন্দর্য উপভোগ করতেও মাঝেমধ্যে এখানে হাজির হন। এমন ব্যতিক্রমধর্মী দৃষ্টিনন্দন স্থাপত্যকীর্তি নিঃসন্দেহে দর্শনীয় স্থান হিসেবে উপভোগ্য।   তথ্যসূত্র   বিষয়শ্রেণী:মৌলভীবাজার জেলার মসজিদ বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত বিষয়শ্রেণী:মৌলভীবাজার জেলার দর্শনীয় স্থান
মাদারগাঙ নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ১০৭ কিলোমিটার, গড় প্রস্থ ২৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাদারগাঙ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৭।  প্রবাহ মাদারগাঙ নদীটি সাতক্ষীরা জেলার কালীগঞ্জ উপজেলার বড় সিমলা ইউনিয়ন এলাকায় প্রবহমান কাকশিয়ালী নদী হতে উৎপত্তি লাভ করেছে। অতঃপর এই নদীর জলধারা মাধুরেশপুর, রতনপুর, নূরনগর ও কাইখালীর মধ্য দিয়ে প্রবাহিত হয়ে একই জেলার শ্যামনগর উপজেলার সাতক্ষীরা রেঞ্জ ইউনিয়ন পর্যন্ত প্রবাহিত হয়ে কালিন্দী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। এ নদীতে সারাবছর পানিপ্রবাহ পরিদৃষ্ট হয় এবং এর বুকে ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:সাতক্ষীরা জেলার নদী বিষয়শ্রেণী:কালীগঞ্জ উপজেলা, সাতক্ষীরা বিষয়শ্রেণী:শ্যামনগর উপজেলা